# สมชาย อาสนจินดา
สมชาย อาสนจินดา หรือ ส. อาสนจินดา (16 พฤศจิกายน พ.ศ. 2464 – 19 กันยายน พ.ศ. 2536) เป็นนักแสดง นักหนังสือพิมพ์ นักเขียนบท ผู้กำกับการแสดง และผู้อำนวยการสร้างภาพยนตร์ชายชาวไทย เป็นผู้บุกเบิกวงการละครเวที ละครโทรทัศน์ และภาพยนตร์ไทย เป็นเวลากว่า 50 ปี  ได้รับการเชิดชูเกียรติเป็นศิลปินแห่งชาติ สาขาศิลปะการแสดง (ละครเวที ภาพยนตร์ และละครโทรทัศน์) ประจำปี พ.ศ. 2533

ประวัติ
ส. อาสนจินดา เกิดเมื่อวันที่ 16 พฤศจิกายน พ.ศ. 2464 เกิดที่กรุงเทพมหานคร เติบโตที่เชียงใหม่ โดยติดตามพระยาอนุบาลพายัพกิจ (ปุ่น อาสนจินดา) ปลัดมณฑลประจำจังหวัดเชียงใหม่ ระหว่าง พ.ศ. 2471-2481 (ปัจจุบันคือตำแหน่ง ผู้ว่าราชการจังหวัด) ซึ่งมีศักดิ์เป็นลุง   

จบชั้นมัธยม 6 จากโรงเรียนสวนกุหลาบวิทยาลัย และมัธยม 8 จากโรงเรียนปรินส์รอยแยลส์วิทยาลัย 

ส. อาสนจินดาสมรสกับ สมใจ เศวตศิลา (ตุ๊) บุตรีของพระยาวันพฤกษ์พิจารณ์ (ทองคำ เศวตศิลา) ซึ่งเป็นน้องสาวต่างมารดาของ ฯพณฯพลอากาศเอกสิทธิ เศวตศิลา อดีตองคมนตรี เมื่อ พ.ศ. 2493  มีบุตร 7 คนรายการ คู่ทรหด (พ.ศ. 2534) คู่ทรหดประจำฤดูร้อน ปี 2534 ฉายซ้ำ 7 กรกฎาคม 2558 ช่อง Workpoint1

ปี พ.ศ. 2513 ดำรงตำแหน่ง นายกสมาคมศิลปินแห่งประเทศไทย

นักหนังสือพิมพ์
เริ่มงานเป็นครูสอนหนังสือที่โรงเรียนอำนวยศิลป์ แล้วไปรับราชการที่จังหวัดเชียงรายเป็นเสมียนสหกรณ์ เวลาว่างตอนกลางคืน เขียนเรื่องสั้นส่งหนังสือ "สุภาพบุรุษ-ประชามิตร" ซึ่งจัดทำโดย วิตต์ สุทธเสถียร กุหลาบ สายประดิษฐ์ มาลัย ชูพินิจ และโชติ แพร่พันธุ์ เรื่องสั้นเรื่องแรกชื่อ "ชีวิตในภาพวาดอันเลอะเลือนของข้าพเจ้า " ได้ตีพิมพ์เป็นเรื่องเอกประจำฉบับ และได้รับการชักชวนให้มาทำงานหนังสือพิมพ์  จึงลาออกจากราชการ และเริ่มงานหนังสือพิมพ์ "บางกอกรายวัน" ร่วมงานกับ อิศรา อมันตกุล เสนีย์ เสาวพงศ์ อุษณา เพลิงธรรม ประหยัด ศ. นาคะนาท แต่ไม่นานก็เลิกกิจการ จึงย้ายไปอยู่หนังสือพิมพ์นวนิยายรายวัน "วันจันทร์" รับหน้าที่เป็นบรรณาธิการผู้พิมพ์โฆษณา ตีพิมพ์ได้สามเดือนก็ขาดทุนจนเลิกกิจการ

เมื่อตกงานได้ไปอาศัยวัดมหรรณพารามอยู่  จนกระทั่งเกิดรัฐประหาร 8 พฤศจิกายน พ.ศ. 2490 นำโดย พล.ท.ผิน ชุณหะวัณ ก็ได้รับการชักชวนให้เป็นบรรณาธิการหนังสือพิมพ์รายวัน ที่ได้รับการสนับสนุนจากคณะรัฐประหาร ชื่อ "8 พฤศจิ" จนกระทั่งคณะรัฐประหารได้จับกุมนักหนังสือพิมพ์เกือบ 20 คนไปคุมขัง รวมทั้ง อิศรา อมันตกุล หัวหน้ากองบรรณาธิการหนังสือพิมพ์ "เอกราช" ที่นับถือเป็นการส่วนตัว จึงใช้บทบรรณาธิการเขียนโจมตี จอมพล ป. พิบูลสงคราม นายกรัฐมนตรีอย่างรุนแรง และประกาศลาออก โดยขึ้นหัวข่าวหนังสือพิมพ์ เพื่อไม่ให้ผู้ร่วมงานต้องเดือดร้อน  เหลือเพียงงานเขียนเรื่องสั้นหาเลี้ยงชีพ

อาชีพนักแสดง
เริ่มเข้าสู่วงการแสดงในปี พ.ศ. 2492 หลังจากตกงานหนังสือพิมพ์ โดยรับบทเป็น "หม่อมเจ้านิรันดร์ฤทธิ์ธำรง" พระเอกละครเวทีเรื่อง "ดรรชนีนาง " ของศักดิ์เกษม หุตาคม (อิงอร) แทนสุรสิทธิ์ สัตยวงศ์ พระเอกเดิมที่ถอนตัวกะทันหัน ศักดิ์เกษม หุตาคม เข้ามาชักชวนให้อิศรา อมันตกุล เล่นแทนสุรสิทธิ์ สัตยวงศ์ แต่อิศราปฏิเสธ ศักดิ์เกษมจึงขอร้องให้สมชายรับแสดงแทน ละครเวทีประสบความสำเร็จ และสร้างชื่อเสียงในฐานะนักแสดงในวงการบันเทิงนับแต่นั้น

นักสร้างภาพยนตร์
ส. อาสนจินดาเป็นทั้งผู้ประพันธ์ และ ผู้กำกับการแสดงยุคหนังไทย 16 มม.ที่มีเอกลักษณ์โดดเด่น  มีโรงถ่ายทำ ส.อาสนจินดาภาพยนตร์  ที่เชิงสะพานท่าพระ ย่านฝั่งธนบุรี 

เจ้าของความคิดแปลกใหม่ทันยุค ในช่วงทศวรรษ 2500-2520 กับฉายา "เชือกกล้วยกางเกงแดง " จากตัวละครยอดนิยมแนวบู๊นักเลงชุด หนึ่งต่อเจ็ด และ เจ็ดประจัญบาน ซึ่งมีภาคต่อตามมาอีกหลายครั้ง, หนังไทยแนววิทยาศาสตร์สืบสวนกับยานดำน้ำล้ำยุค กระเบนธง ที่ได้แรงบันดาลใจจากยานสติงเรย์ (Stingray) หนังหุ่นชักแนวผจญภัยทางทีวียุค '60 จนถึงจินตนิยายอภินิหารพื้นบ้านไทยที่ผู้แต่งชื่นชอบมากที่สุด ลูกสาวพระอาทิตย์  เป็นต้น  ทุกเรื่องประสบความสำเร็จทำรายได้ มีผู้ชมคับคั่ง

ส.อาสนจินดา ถึงแก่กรรมเมื่อวันที่ 19 กันยายน พ.ศ. 2536 ด้วยโรคถุงลมโป่งพอง เนื่องจากการสูบบุหรี่ มีพิธีพระราชทานเพลิงศพเมื่อวันที่ 6 กุมภาพันธ์ พ.ศ. 2537 ณ วัดมกุฏกษัตริยารามราชวรวิหาร จดหมายข่าวหอภาพยนตร์ ฉบับที่ 66 : ๑๐๐ ปี ส. อาสนจินดา ราชสีห์แห่งวงการบันเทิงไทย หลักหมายแห่งศตวรรษของดาราจากยุคละครเวที

 ผลงานด้านการประพันธ์ (นวนิยาย) 
 ดอกแก้ว 
 ชุมทางเขาชุมทอง
 ชีวิตพิสดาร (อันแสนจะบัดซบ) ของข้าพเจ้า
 พรุ่งนี้ จะรดน้ำศพ
 เผาขน

 ผลงานภาพยนตร์ 
 พ.ศ. 2494 - 2499 

 พ.ศ. 2500 - 2509 

 พ.ศ. 2510 - 2519 

 พ.ศ. 2520 - 2525 

 พ.ศ. 2525 - 2529 

 พ.ศ. 2530 - 2538 

ผลงานกำกับภาพยนตร์และอำนวยการสร้าง
 ภาพยนตร์สี 16 มม. 

 ภาพยนตร์สี 35 มม. 

 ละครโทรทัศน์ 

 ละครเวที 
 แม่เบี้ย (2531)
 ผู้ชนะสิบทิศ (2534)

 รางวัล 
 ปี พ.ศ. รางวัล สาขา ผล ผลงานที่เข้าชิง 2500  รางวัลพระราชทานพระสุรัสวดี  ลำดับภาพยอดเยี่ยม  ได้รับรางวัล  มงกุฏเดี่ยว 2501  บทภาพยนตร์ยอดเยี่ยม  ได้รับรางวัล  กตัญญูประกาศิต 2505  นักแสดงประกอบชายยอดเยี่ยม  ได้รับรางวัล  เรือนแพ 2523  รางวัลสุพรรณหงส์ทองคำ  นักแสดงประกอบชายยอดเยี่ยม  ได้รับรางวัล  เลือดสุพรรณ รางวัลมหกรรมเอเซีย-แปซิฟิค  นักแสดงประกอบชายยอดเยี่ยม  ได้รับรางวัล  อุกาฟ้าเหลือง 2529  รางวัลพระราชทานพระสุรัสวดี  นักแสดงประกอบชายยอดเยี่ยม  ได้รับรางวัล  บ้าน 2530  รางวัลมหกรรมเอเซีย-แปซิฟิค  นักแสดงประกอบชายยอดเยี่ยม  ได้รับรางวัล  บ้าน 2533  รางวัลศิลปินแห่งชาติ  ศิลปะการแสดง (ละครเวที ภาพยนตร์ และละครโทรทัศน์)  ได้รับรางวัล   2536  รางวัลพระราชทานพระสุรัสวดี  นักแสดงประกอบชายยอดเยี่ยม  ได้รับรางวัล  ณ สุดขอบฟ้า

 เครื่องราชอิสริยาภรณ์